ઉલ્લેખનીય છે કે છેલ્લા બે દિવસથી રાજ્યમાં પાછો ઉકળાટ વધી ગયો હતો. હવામાન વિભાગે આગામી ચાર દિવસમાં એટલે કે 23 ઓગસ્ટ સુધી હળવાથી ભારે વરસાદની આગાહી કરી છે. વરસાદના પગલે બનાસકાંઠામાં NDRFની ટીમને પણ તૈનાત કરી દેવામાં આવી છે. અપર એરસાયક્લોનિક સિસ્ટમ ઉભી થતા સમગ્ર ગુજરાતમાં વરસાદની આગાહી કરવામાં આવી છે. રાજ્યમાં અમદાવાદ સહીત દક્ષિણ ગુજરાત, સૌરાષ્ટ્ર અને ઉત્તર ગુજરાતમાં ભારે વરસાદની આગાહી કરવામાં આવી છે. જો કે એમાં દક્ષિણ ગુજરાત, સૌરાષ્ટ્ર અને ઉત્તર ગુજરાતમાં ભારે વરસાદ પડે એવી શક્યતા છે. વરસાદની આગાહીને ધ્યાનમાં લઇને રાજ્ય સરકારે તમામ જિલ્લા કલેક્ટરને સાબદા રહેવા માટેની સૂચના આપી છે.